CELEX: 62020TN0095
Language: et
Date: 2020-02-19 00:00:00
Title: Kohtuasi T-95/20: 19. veebruaril 2020 esitatud hagi – Kazembe Musonda versus nõukogu

20.4.2020   
            
            
               ET
            
            
               Euroopa Liidu Teataja
            
            
               C 129/7
            
         
      19. veebruaril 2020 esitatud hagi – Kazembe Musonda versus nõukogu
      (Kohtuasi T-95/20)
      (2020/C 129/07)
      Kohtumenetluse keel: prantsuse
      
         Pooled
      
      
         Hageja: Jean-Claude Kazembe Musonda (Lubumbashi, Kongo Demokraatlik Vabariik) (esindajad advokaadid T. Bontinck, P. De Wolf ja A. Guillerme)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 9. detsembri 2019. aasta otsus (ÜVJP) 2019/2109 osas, milles selle kohaselt jäetakse hageja nimi otsuse 2010/788/ÜVJP II lisa punkti 9;
               
            
                  —
               
               
                  tühistada nõukogu 9. detsembri 2019. aasta rakendusmäärus (EL) 2019/2101 osas, milles selle kohaselt jäetakse hageja nimi määruse (EÜ) nr 1183/2005 Ia lisa punkti 9;
               
            
                  —
               
               
                  tuvastada otsuse 2010/788/ÜVJP artikli 3 lõike 2 punkti b ning määruse (EÜ) nr 1183/2005 artikli 2b lõike 1 punkti b õigusvastasus;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjendamiseks esitab hageja neli väidet.
      
                  1.
               
               
                  Esimene väide, et rikutud on kaitseõigusi, sh põhjendamiskohustust, mis võimaldab meetmeid põhjendada ja tagada õigus tõhusale kohtulikule kaitsele, ning õigust olla ära kuulatud.
               
            
                  2.
               
               
                  Teine väide, et tehtud on ilmne hindamisviga seoses hageja osalemisega tegevuses, mis kujutab endast inimõiguste rasket rikkumist Kongo Demokraatlikus Vabariigis.
               
            
                  3.
               
               
                  Kolmas väide, et rikutud on õigust eraelu puutumatusele, süütuse presumptsiooni ja proportsionaalsuse põhimõtet.
               
            
                  4.
               
               
                  Neljas väide, et nõukogu 20. detsembri 2010. aasta otsuse 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid ja millega tunnistatakse kehtetuks ühine seisukoht 2008/369/ÜVJP (ELT 2010, L 336, lk 30), artikli 3 lõike 2 punkt b ning nõukogu 18. juuli 2005. aasta määruse (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud (ELT 2005, L 193, lk 1), artikli 2a lõike 1 punkt b ei kuulu kohaldamisele. Sellega seoses väidab hageja, et nendes artiklites määratletud õiguslik kriteerium, mille alusel kanti tema nimi asjaomastesse loeteludesse, rikub liidu õigusaktide ettenähtavuse põhimõtet ja proportsionaalsuse põhimõtet, kuna annab nõukogule meelevaldse ja omavolilise kaalutlusõiguse.